10.13 REGOLAMENTI DWAR L-GĦOTI, TIĠDIDU TĦASSIR TA’ LIĊENZI GĦALL-BEJGĦ TA’ LIKURI MHUX SPIRITUŻI IN-NOTIFIKAZZJONI TAL-GVERN 490 ta’ l-1935, kif emendata bin-Notifikazzjonijiet tal-Gvern: 71 ta’ l-1943, 165 ta’ l-1944 u 829 ta’ l-1949; u bl-Att XIV ta’ l-1969. Jinkorporaw ukoll n-NOTIFIKAZZJONI TAL-GVERN 110 ta’ l-1921. IN-NOTIFIKAZZJONI TAL-GVERN 490 ta’ l-1935, kif emendata bin-Notifikazzjonijiet tal-Gvern: 71 ta’ l-1943, 165 ta’ l-1944 u 829 ta’ l-1949; u bl-Att XIV ta’ l-1969. Jinkorporaw ukoll n-NOTIFIKAZZJONI TAL-GVERN 110 ta’ l-1921. 1. It-titolu ta’ dawn ir-Regolamenti hu Regolamenti dwar l-Għoti, Tiġdidu Tħassir ta’ Liċenzi għall-Bejgħ ta’ Likuri Mhux Spiritużi. 2. Tifsir ta’ ħwienet. Sostitwit: N.G.71 ta’ l-1943. Emendat: N.G.165 ta’ l-1944. Għall-finijiet ta’ dawn ir-Regolamenti, "] wienet għall-bejgħ ta’ xorb mhux spirituż"ifissru ħwienet tal-kafe, kmamar tat-te, ristoranti, kull xorta ta’ ħwienet ta’ l-ikel, u ħwienet għall-bejgħ ta’ soda, luminata tal-flixkun, eċċ. 3. Applikazzjonijiet. Applikazzjonijiet għal liċenzi tal-bejgħ ta’ likuri mhux spiritużi għandhom jintbagħtu lill-Kummissarju tal-Pulizija. 4. Liċenza. Emendat: XIV.1969.19. Il-liċenza għall-bejgħ ta’ likuri mhux spiritużi tista’ tingħata mill-Kummissarju tal-Pulizija lil kull persuna ta’ l-età, kemm-il darba- (a) l-applikazzjoni ma tiġix opposta, fil-fehma tal-Kummissarju tal-Pulizija, għal xi waħda minn dawn ir-raġunijiet: (i) minħabba l-kondotta ta’ l-applikant, jew tal-mara jew tar-raġel ta’ l-applikant; (ii) minħabba li l-post li għalih tintalab il-liċenza jkun qiegħed, skond il-qies ikkalkulat bil-mod stabbilit mill-Kummisarju tal-Pulizija, fil-qrib ta’ ħwienet oħra bil-liċenza għall-bejgħ ta’ nbid, birra jew likuri spiritużi jew ta’ likuri mhux spiritużi; (iii) minħabba li n-numru ta’ ħwienet b’dik il-liċenza jkun biżżejjed għall-bżonnijiet tal-pubbliku f’dawk l-inħawi; (iv) minħabba li l-post ikun imniffed ma’ dar ta’ abitazzjoni; (b) ma jkunx hemm oġġezzjoni mid-Dipartiment tas-Saħħa għal raġunijiet sanitarji. 5. Tiġdid ta’ liċenzi. Emendat: XIV.1969.19. Il-liċenzi mogħtija kif jingħad hawn fuq jiġġeddu fl-1 ta’ Jannar ta’ kull sena, kemm-il darba- (a) it-tiġdid tal-liċenza ma jiġix oppost, fil-fehma tal-Kummissarju tal-Pulizija, għal xi waħda minn dawn ir-raġunijiet: (i) minħabba li fil-post bil-liċenza ma jkunux ġew imħarsa dawn ir-Regolamenti; (ii) Kap. 10. Kap. 10. minħabba l-kundanna ta’ min ikollu l-liċenza għal xi waħda mill-kontravvenzjonijiet msemmija fl-artikolu 193 tal-Kodiċi tal-Liġijiet tal-Pulizija jew l-artikoli 3, 9, 10 u 128 ta’ l-Ordinanza dwar il-Ħwejjeġ ta’ l-Ikel, Mediċinali u Ilma tax-Xorb**Imħassra bl-Att XL ta’ l-1972 (Kap. 231)., jew għal reat; (iii) minħabba l-kondotta ta’ min għandu l-liċenza, jew tal-mara jew tar-raġel ta’ min għandu l-liċenza, matul l-aħħar tnax-il xahar; (iv) minħabba li l-post li għalih tkun ġiet mogħtija l-liċenza jiġi mitluq; (v) minħabba l-fatt li l-post kien ġeneralment miżmum ħażin; (b) ma jkunx hemm oġġezzjoni mid-Dipartiment tas-Saħħa minħabba traskuraġni fl-istat jew prekawzjonijiet sanitarji. 6. Projbizzjoni ta’ bejgħ ta’ nbid. eċċ. Sostitwit: N.G.71 ta’ l-1943. Ebda nbid, birra jew likuri spiritużi ma għandhom jinbiegħu, jinxorbu jew jinżammu, u ebda sigarretti ma għandhom jinbiegħu jew jinżammu, fil-post mingħajr liċenza. Għall-finijiet ta’ dan ir-regolament, il-kelma "sigarretti" tfisser ukoll sigarri, tabakk u oġġetti meħtieġa għat-tipjip. 7. Liċenzi jkunu personali. Il-liċenzi mogħtija taħt dawn ir-Regolamenti huma personali, u ma jistgħux jiġu trasferiti ħlief bil-permess tal-Kummissarju tal-Pulizija. 8. Trasferiment ta’ liċenza. Ebda talba għat-trasferiment ta’ liċenza personali ma tiġi kkunsidrata fiż-żmien li jkun hemm proċeduri kriminali kontra min għandu l-liċenza. 9. Tħassir ta’ liċenza. Il-Kummissarju tal-Pulizija jista’ jħassar, f’kull żmien matul is-sena, li ċenzi mogħtija skond dawn ir-Regolament i- (a) jekk, fil-fehma tiegħu, l-post ikun immexxi ħażin; (b) minħabba li ma jkunux ġew imħarsa dawn ir-Regolamenti; jew (ċ) minħabba li l-persuna li jkollha l-liċenza tkun ġiet ikkundannata għal reat. 10. Meta titħassar li ċenza. Meta liċenza tiġi mħassra taħt ir-regolamenti 5 u 9, il-post ma jistax jerġa’ jiġi wżat bħala ħanut għall-bejgħ ta’ likuri mhux spiritużi qabel tnax-il xahar mid-data li fiha tkun tħassret il-liċenza. 11. Ħinjiet ta’ ftuħ. Il-ħwienet bil-liċenza skond dawn ir-Regolamenti ma jistgħux jiftħu qabel l-4 ta’ filgħodu u għandhomja għalqu fil-11 ta’ bil-lejl. 12. Liċenza speċjali. Sostitwit: N.G.829 ta’ l-1949. Il-Kummissarju tal-Pulizija jista’ jagħti liċenzi għall-ftuħ ta’ ħwienet, skond dawn ir-Regolamenti, qabel l-4 ta’ filgħodu u, jew, alternattivament għall-egħluq ta’ dawk il-ħwienet wara l-11 ta’ bil-lejl jekk, fil-fehma tiegħu, dan ikun meħtieġ għall-konvenjenza ta’ klassijiet speċjali tal-pubbliku li għandhom snajja jew xogħol partikolari, jew għal xi okkażjoni jew okkażjonijiet speċjali, jew għal kull raġuni xierqa. 13. Il-Kummissarju tal-Pulizija jkollu s-setgħa li jordna l-egħluq, bejn inżul ix-xemx jew kull ħin aktar tard u t-8 ta’ filgħodu jew xi ħin aktar kmieni, ta’ kull ħanut liċenzjat skond dawn ir-Regolamenti, jekk ikollu raġunivalidabiex jaħseb li l-ħanut ikun qiegħed jintuża għall-bejgħ mhux liċenzjat ta’ likuri spiritużi, jew għal xi għanijiet oħra ħżiena; u jkollu wkoll is-setgħa li jirrevoka kull ordni li joħroġ. 14. Applikabbiltà. L.S.10.09. Ir-Regolamenti dwar Ħwienet għall-Bejgħ ta’ l-Inbid, Birra jew Likuri Spiritużi (Liċenzi, Bonordni u Diċenza Pubblika) jgħoddu wkoll għall-ħwienet b’liċenza għall-bejgħ ta’ likuri mhux spiritużi.